burgasdotpro/wikipedia huggingface dataset:
Bentonit

Bentonit je ílovitá hornina, ktorá vzniká rozkladom vulkanického skla. Tvorí ho zmes ílových minerálov skupiny smektitu, hlavne montmorillonitu, beidellitu a nontronitu. Jeho typickou vlastnosťou je, že pri styku s vodou intenzívne napučiava.
Ako prvý tento termín použil W.C. Knight v roku 1887. Horninu pomenoval podľa mesta Fort Benton v americkom štáte Montana.
Vlastnosti a zloženie.
Je to hornina zemitej štruktúry, obyčajne biela, sivá až svetlozelená. Pri čerstvom reze má voskový lesk. Charakteristická je najmä svojim napučiavaním pri styku s vlhkosťou, ktoré môže dosiahnúť i 12-násobný nárast objemu.
Bentonit tvoria smektitové minerály, teda vrstevnaté hydratované íly, ktoré tvorí 3 vrstvová sieť hlinitokremičitanových tetraédrov a oktaédrov v pomere 2 : 1. Oktaédre (tvorené kyslíkom, hydroxylovou skupinou a železom, horčíkom alebo hliníkom) sa nachádzajú medzi dvoma vrstvami tetraédrov (tvorené kyslíkom a kremíkom alebo hliníkom) a medzivrstvový priestor je vyplnený vymeniteľnými katiónmi (vápnikom, sodíkom, draslíkom, horčíkom a inými), vodou alebo rôznymi inými napr. aj organickými zlúčeninami. Ióny v medzivrstvovom priestore sa naväzujú do minerálnej štruktúry čím vyrovnávajú záporný náboj, ktorý môže vznikať ak je v oktaédroch naviazaný Fe2+ alebo Mg2+ za Al3+ alebo Fe3+, prípadne v tetraédroch ak je Si4+ nahradené za Al3+. 
Väčšinou sa rozlišujú draselné (K), sodné (Na), vápenaté (Ca) a hlinité (Al) bentonity. Pre svoje vlastnosti sú zaujímavé hlavne Na-bentonity, ktoré najviac napučiavajú, zatiaľ čo Ca-bentonity nenapučiavajú vôbec.
Vznik.
Bentonity vznikajú rozpadom vulkanického skla a popola v alkalickom, najčastejšie morskom alebo jazernom prostredí za vzniku smektitových minerálov. Ak pokračuje rozpad dochádza aj k vzniku illitu (K-bentonity). Často sa nachádzajú v relatívne tenkých vrstvách, ktoré však môžu mať obrovský plošný rozsah, čím sa stávajú vhodnou horninou pre stratigrafickú koreláciu. Sú často sprevádzané ílovitými bridlicami alebo uhlím.
Využitie.
Pre svoje zaujímavé technické vlastnosti a bielosť majú široké technické využitie. Používa sa ako bieliaca látka v naftárskom, textilnom a potravinárskom priemysle. Plnidlo a pojivo v chemickom a gumárenskom priemysle. Ďalej sa využíva ako súčasť výplachu pri hlbinnom vŕtaní, ako tesniaca látka pri stavbe skládok komunálneho a nebezpečného odpadu a na mnohé ďalšie účely. Ťaží sa povrchovým spôsobom.
Výskyt.
Vo svete.
Najväčšími producentmi bentonitu na svete sú USA (napr. ložiská Clay Spur vo Wyomingu, alebo Sanders v Arizone), ďalej Grécko, Turecko a Nemecko.
V Česku sú známe ložiská Braňany pri Moste, Černý vrch a Rokle pri Kadani.
Na Slovensku.
Na Slovensku sa vyskytujú hlavne v mladotreťohorných sedimentoch na východnom Slovensku (lokality Fintice, Nižný Hrabovec, Kuzmice, Lastovce, Svinica, Terňa, Oreské, Michaľany a Nižný Žipov). Na strednom Slovensku sa nachádzajú neťažené ložiská okolo Zvolena (Lieskovec, Očová), ťažené ložiská medzi Starou Kremničkou a Lutilou a pri Jelšovom potoku. V roku 2001 sa na Slovensku vyťažilo 80 tisíc ton bentonitu, v roku 2013 to bolo 184 tisíc ton.
Non sono lei

Non sono lei (slovensky: "Nie som ona") je pieseň talianskej speváčky Laury Pausini. Je to v poradí druhý singel zo živého albumu "Laura Live World Tour 09", ktorý bol uverejnený 20. novembra 2009 prostredníctvom rozhlasu. Španielska verzia pesničky sa volá "„Ella no soy“".
Je to jedna z troch nových piesní, ktoré boli dostupné na albume zo svetového turné. Ďalšími boli Con la musica alla radio (ďalšia štúdiová nahrávka) a Casomai (nahraná počas skúšky pred koncertom v São Paule).
Videoklip.
Videoklip bol natočený v lete 2009 v New Yorku. Réžia: Gaetano Morbioli.
Dve deti idú po ulici a zastavia sa pri obchode s nápisom „"Music inn"“. Jedno z nich zaujme platňa Laury Pausini z roku 1962, na ktorej je táto pesnička aj v talianskej, aj španielskej verzii zaznamenaná zo živého predstavenia. Fotka na obálke sa začne pohybovať a uvidí príbeh spred viac ako štyridsiatich piatich rokov. Zaujímavosťou je, že príbeh sa odohráva od konca a v spätom chode. Muž a žena sú v televíznom alebo filmovom štúdiu, kde Laura Pausini spieva svoju pieseň Non sono lei. Muž je zrejme šéf, rozčuľuje sa. Jeho žena smutne počúva pieseň. Postupne sa dozvedáme, čo sa stalo predtým. Mali spolu hádku na terase u nich doma, potom odišli na nakrúcanie. Počas cesty autom rozprával iba muž. Príčinou hádky bolo to, že jeho žena našla alebo dostala fotky, na ktorých je on s inou ženou na jednom večierku, na ktorom bol keď ho ona čakala doma pri okne. Laura na platni v obchode zavrie oči a deti odchádzajú s úsmevom na tvári... Príbeh z minulosti bol čiernobiely.
French Open 2004

French Open 2004 bol grandslamový tenisový turnaj, ktorý sa konal od 24. mája do 6. júna 2004 v Paríži na antukových dvorcoch Rolanda Garossa. Víťazmi dvojhier sa stali Anastasija Myskinová a Gastón Gaudio.
Seniori.
Dvojhra mužov.
 Gastón Gaudio vs. Guillermo Coria 0-6 3-6 6-4 6-1 8-6
Dvojhra žien.
 Anastasija Myskinová vs. Jelena Dementievová 6-1 6-2
Štvorhra mužov.
 Xavier Malisse / Olivier Rochus vs. Michaël Llodra / Fabrice Santoro 7-5 7-5
Štvorhra žien.
 Virginia Ruanová Pascualová / Paola Suárezová vs. Svetlana Kuznecovová / Jelena Lichovcevová 6-0 6-3
Zmiešaná štvorhra.
 Tatiana Golovinová / Richard Gasquet vs. Cara Blacková / Wayne Black 6-3 6-4
Paj-chua

Paj-chua (iné názvy: paj-chua-wen, nová literárna čínština, (nová) spisovná čínština, (písaná) hovorová čínština; po čínsky - - "paj-chua" znamená „hovorová reč“ či „reč zrozumiteľná na počúvanie“; paj-chua wen znamená „zápisy v hovorovej reči“) je čínsky literárny (teda písaný) jazyk spočívajúci v jazyku (resp. štýle, registri) blízkom hovorovému jazyku. Paj-chua-wen začal vznikať zhruba v 7./10. stor. po Kr., dotvorený bol v 15. storočí. Používal sa paralelne k druhému čínskemu literárnemu jazyku nazývanému dnes klasická čínština. Význam paj-chua vzrástol v 20. storočí (presnejšie po Májovom hnutí 1919), pretože od dvadsiatych rokov 20. storočia je najpoužívanejším písaným jazykom (či štýlom) v Číne (úplne vytlačil a nahradil klasickú čínštinu) a dnes oficiálne tvorí gramatickú a idiomatickú časť súčasnej spisovnej čínštiny (=moderná štandardná čínština, pchu-tchung-chua). Jazyk paj-chua (a teda aj gramatika a idiómy súčasnej spisovnej čínštiny) je dnes založený prevažne (ale nie výlučne) na severných (čiže mandarínskych) dialektoch čínštiny. 
Slovo paj-chua.
Slovo paj-chua (bez wen) ako také má v čínštine aj iné významy - všeobecne označuje hovorový jazyk či reč zrozumiteľnú na počúvanie a napr. najmä do 19. stor. sa ním v podstate označovali niektoré konkrétne nadregionálne čínske dialekty, napr. štandardná kantončina.
Dejiny.
Za vlády dynastie Čou (vládla do 221 pred Kr.) bola klasická čínština hovoreným aj písaným jazykom. Od obdobia dynastie Čchin (221-206 pred Kr.) sa však hovorový jazyk vyvíjal a začal sa odlišovať od písaného. Od obdobia dynastií Tchang (618-907 po Kr.) a Sung (960-1279 po Kr.) sa na písanie niektorých textov začal používať jazyk blízky hovorovej reči. Takéto texty dnes označujeme ako paj-chua(-wen), vtedy sa označovali ako pien-wen (變文) a blízkosť hovorovému jazyku mala zabezpečiť ich väčšie rozšírenie medzi obyčajnými ľuďmi, ktorí klasickému jazyku nerozumeli. V období dynastií Ming (1368-1644) a Čching (1644-1911) sa rozšírilo používanie hovorového jazyka do rôznych typov písomníctva, klasický jazyk však ostal úradným písomným jazykom. 
Skutočný význam získal jazyk paj-chua až po vypuknutí Hnutia štvrtého mája (=Májového hnutia) v roku 1919, keď ho začali presadzovať poprední intelektuáli, učenci a reformátori, najmä Chu Š’ a Lu Sün. Klasická čínština bola vnímaná ako brzda vzdelania, literatúry a hospodárskeho a sociálneho pokroku. Paj-chua sa stal mainstreamovou záležitosťou a zo západných jazykov prebral interpunkciu a arabské číslice. Od konca 20. rokov 20. storočia sú takmer všetky knihy, noviny, časopisy a dokumenty písané v paj-chua.
Čínska zvyšková veta

Čínska zvyšková veta alebo čínska veta o zvyškoch je veta v teórii čísel objavená čínskym matematikom Sun-c' hovoriaca o riešeniach systémov lineárnych kongruencií. Medzi hlavné aplikácie vety patrí dôkaz bezpečnosti šifrovacieho algoritmu RSA. 
Znenie vety.
Nech formula_1 sú po dvoch nesúdeliteľné prirodzené čísla väčšie ako 1. Nech formula_2 sú ľubovoľné celé čísla. Potom existuje riešenie "x" sústavy kongruencií
pričom všetky takéto riešenia "x" sú navzájom kongruentné modulo formula_4.
Dôkaz.
Existencia.
Vyriešime najprv špeciálny prípad uvedenej sústavy kongruencií:
Nech formula_6. Čísla formula_7 a formula_8 sú zrejme nesúdeliteľné, čo znamená, že existujú celé čísla "r,s" také, že platí
z čoho vyplývajú kongruencie
Keďže sú ale všetky čísla formula_11 deliteľmi čísla formula_8, z uvedenej sústavy dvoch kongruencií vyplýva platnosť sústavy
čo znamená, že hodnota formula_14 je riešením uvedeného špeciálneho prípadu systému kongruencií. Z toho už ale triviálnou úvahou vyplýva, že riešenie všeobecného systému kongruencií má tvar
čo znamená, že existencia riešenia je dokázaná.
Jednoznačnosť modulo formula_16.
Nech formula_17 sú riešenia uvedenej sústavy kongruencií. Z toho vyplýva, že pre každé "i" platí
Inými slovami, hodnota formula_7 delí formula_20 pre každé "i". Z toho vyplýva, že aj najmenší spoločný násobok čísel formula_21 delí formula_20. Ale keďže sú čísla formula_21 po dvoch nesúdeliteľné, má tento najmenší spoločný násobok hodnotu "M", čo znamená, že 
čo bolo treba dokázať.
Bedári (muzikál)

Bedári (orig. "Les Misérables") je muzikál, ktorý vznikol v roku 1980 na motívy rovnomenného románu od spisovateľa Victora Huga. Skomponoval ho Claude-Michel Schönberg a libreto je od Alaina Boublila.
Dej.
Príbeh sa odohráva počas Júnovej revolúcie v roku 1832. Ide o príbeh bývalého trestanca Jeana Valjeana, jeho túžbe po vykúpení po devätnástich rokoch väzenia.
Súčasnosť.
Muzikál bol na Slovensku prvýkrát uvedený na prelome novembra a decembra 2012 keď v bratislavskom Domove odborov Istropolise hosťoval Muzikálový súbor Mestského divadla Brno.
Tristana

Tristana je slovenská metalová kapela. Skupina vznikla koncom 90. rokov v Považskej Bystrici. Počiatočným štýlom bol heavy speed metal, ktorý sa menil migráciou členov v kapele. Do povedomia fanúšikov sa skupina dostávala ako predkapela rôznych zahraničných hviezd. Aj z toho pramenilo vydanie debutového albumu "Back to the future" vydavateľstvom Leviathan records v roku 2003.
Dejiny.
Hneď po vydaní albumu sa ku kapele pripojil spevák Peter Wilsen. Poznačilo to smerovanie skupiny bližšie k pomalším tempám a tvrdším zvukom. Na začiatku roka 2005 Peter Wilsen kapelu opustil, čo zapríčinilo takmer 2 ročnú prestávku, počas ktorej kapela nekoncertovala. Na prelome rokov 2006/07 sa Peter Wilsen do kapely vrátil. V tom čase kapela začala pracovať na druhom štúdiovom albume. Ten vyšiel pod názvom "Zircon street" v roku 2010. Štýlovo sa radí medzi power metal s jemným nádychom gotiky. Po jeho vydaní nastala najväčšia obmena členov. Postupne sa pridali gitarista Dušan Homér, klávesáčka Andrea Almáši a bubeník Noro Kupecz. Tristana opäť pritvrdila, k melodickým „power“ pasážam sa primiešali death metalové a množstvo moderných core-ových rifov. Štýlovo sa skupina priklonila k alternatívnemu metalu. Zmena nastala aj v textoch, kým doteraz boli hlavnou témou vesmír, či osud, nové texty riešia existenciu bytia a smrti, miestami sa objavujú mýtické bytosti. To znamenalo pre skupinu posun míľovými krokmi vpred. Zahrala si po boku legendárnych Scorpions, v roku 2011 absolvovala turné s českou stálicou Arakain a vystúpila na prestížnom festivale Masters of rock. Na jeseň toho istého roku bola skupina pozvaná ako "warm up" koncertu basgitaristu a speváka skupiny Nightwish Marca Hietalu so svojou kapelou Tarot. V apríli 2012 kapela vydala singel „Friday 13th“, ku ktorému bol nahratý aj prvý oficiálny videoklip. V novembri 2012 odohrala kapela úspešné turné Legendary Voices of Iron Maiden s bývalými členmi tejto legendy Paulom Diannom a Blazom Bayley-im. Bolo to zároveň posledné turné s bubeníkom Norbertom Kupeczom, ktorého nahradil Roman "Elevo" Laššo, známy bubeník z legendárnej black-death metalovej skupiny Depresy. V roku 2013 Tristana absolvovala v poradí druhé turné s českou kapelou Arakain a vystúpila ako hudobný hosť pred víťazom Eurovízie z roku 2006, skupinou Lordi. V roku 2014 vystúpila Tristana na najväčších slovenských rockových festivaloch - Topfest, Rock pod kameňom, Cibula fest. Na jeseň dokončila nahrávanie svojho tretieho albumu "Virtual Crime". V decembri podpísali v talianskom Miláne členovia skupiny zmluvu na nový album s nahrávacou spoločnosťou Bakerteam Records. Album vychádza 31. marca 2015.
Kis-Balaton

Kis-Balaton ([kiš balaton], v preklade "Malý Balaton") je malé jazero v Maďarsku.
Poloha.
Kis-Balaton leží juhozápadne od Balatonu, neďaleko od kúpeľného mesta Zalakaros. V jeho najbližšom susedstve leží obec Balatonmagyaród. Spolu so svojím okolím je súčasťou župy Zala.
Význam.
Kis-Balaton má pozdĺžny tvar v smere sever-juh. Býval zátokou Balatonu, od ktorého sa oddelil po poklese jeho hladiny. Dnes ním preteká hlavný prítok jazera, rieka Zala. Prietokom cez rašeliniská sa filtruje voda pritekajúca do jazera.
Oblasť je prírodnou rezerváciou - na močaristých a rákosím porastených brehoch sídli vzácne druhy vtákov, medzi najvýznamnejšie patrí kormorány a volavky.
Kányavári sziget.
Kányavári sziget je malý ostrov ležiaci vo východnej časti Kis-Balatonu. Predstavuje prístupnú časť prírodnej rezervácie, dostupný je cez most "Kanyavári sziget hídja".
Daniel Sturridge

Daniel Sturridge (* 1. september 1989) je bývalý anglický profesionálny futbalista. 
Hrá na pozícii útočníka. Sturridge začal svoju kariéru v Manchesteru City, kde si zahral dvakrát vo finále FA Youth Cupu. Prvýkrát nastúpil za seniorov v roku 2007 a v roku 2008 strelil svoj prvý profesionálny gól.
V sezóne 2007 – 2008 sa Sturridge stal prvým hráčom, ktorý v jednej sezóne strelil gól ako v FA Youth Cupu, tak aj v FA Cupu a v Premier League.
V Manchestri bol používaný hlavne ako žolík, opustil klub v lete 2009, keď sa s Manchesterom nedokázal dohodnúť na novej zmluve. Následne prestúpil do Chelsea. Pri konkurencii v podobe Didiera Drogby a neskôr Fernanda Torresa, sa v januári 2013 presťahoval za cca 12 miliónov libier do Liverpoolu FC, kde spolu s Divockom Origim a Christianom Bentekem tvoril útočnú trojicu.
Bobby Moore

Robert Frederick Chelsea Moore (* 12. apríl 1941, Londýn, Spojené kráľovstvo – † 24. február 1993, Londýn) bol anglický futbalový reprezentant. Hrával na pozícií obrancu a vyše 10 sezón bol kapitánom tímu West Ham United. Zároveň bol kapitánom , ktorá vyhrala Majstrovstvá sveta 1966.
Spolu v drese Anglicka odohral 108 stretnutí, čo bol v čase jeho ukončenia hráčskej kariéry národný rekord (neskôr ho prekonal brankár Peter Shilton).
French Open 2003

French Open 2003 bol grandslamový tenisový turnaj, ktorý sa konal od 26. mája do 8. júna 2003 v Paríži na antukových dvorcoch Rolanda Garossa. Víťazmi dvojhier sa stali Justine Heninová a Juan Carlos Ferrero.
Seniori.
Dvojhra mužov.
 Juan Carlos Ferrero vs. Martin Verkerk 6-1 6-3 6-2
Dvojhra žien.
 Justine Heninová vs. Kim Clijstersová 6-0 6-4
Štvorhra mužov.
 Mike Bryan / Bob Bryan vs. Paul Haarhuis / Jevgenij Kafeľnikov 7-6 6-3
Štvorhra žien.
 Kim Clijstersová / Ai Sugiyamová vs. Virginia Ruanová Pascualová / Paola Suárezová 6-7(5) 6-2 9-7
Zmiešaná štvorhra.
 Daniela Hantuchová / Fabrice Santoro vs. Jelena Lichovcevová / Mahesh Bhupathi 6-3 6-4
Mládežnícka hokejová liga

Mládežnícka hokejová liga (MHL) (rus. Молодежная Хоккейная Лига (МХЛ)) je ruská juniorská hokejová liga s medzinárodnou účasťou. Bola založená v roku 2009. Liga je rozdelená do dvoch konferencií, z ktorých každá je rozdelená na dve divízie. Po skončení základnej časti nasleduje play-off, ktorého víťaz získava Charlamovov pohár. 
2015/2016.
V sezóne 2015/16 hralo v MHL 31 mužstiev.
Západná konferencia.
Severozápadná divízia
Centrálna divízia
Východná konferencia.
Povolžská divízia
Uralsko-sibírska divízia
Hrací systém súťaže.
Tímy odohrajú v základnej časti len zápasy proti tímom zo svojej konferencie. V divíziách hrá každý s každým 4-krát a proti mužstvám z druhej divízie 2-krát.
Play-off.
Po skončení dlhodobej ligovej súťaže nasleduje play-off, do ktorého postupuje najlepších osem tímov z každej konferencie. Prvé dve kolá vyraďovacej fázy sa hrajú v rámci konferencie. 3. vyraďovacie kolo sa hrá už hrajú postupujúce tímy medzikonferenčne lepší tým proti horšiemu z druhej konferencie. Play-off MHL sa hrá na 3 víťazné duely až samotné finále Charlamovovho pohára sa hrá na víťazné 4 stretnutia.
2011/2012.
Finále play-off o Charlamovov pohár:
Omskie Yastreby – Krasnaja Armija Moskva  na zápasy (5:2, 5:3, 1:3, 2:1p, 3:1)
Víťaz základnej časti:
Omskie Yastreby
2010/2011.
Finále play-off o Charlamovov pohár:
Krasnaja Armija Moskva – Staľnye Lisy Magnitogorsk  na zápasy
Víťaz základnej časti:
Tolpar Ufa
2009/2010.
Finále play-off o Charlamovov pohár:
Staľnye Lisy Magnitogorsk – Kuzneckie Medvedi Novokuzneck  na zápasy
Víťaz základnej časti:
Staľnye Lisy Magnitogorsk
Chrám Krista Spasiteľa (Kaliningrad)

Chrám Krista Spasiteľa () je pravoslávnym chrámom v ruskom meste Kaliningrad. Patrí ruskej pravoslávnej cirkvi (Kaliningradsko-baltská eparchia). Chrám sa nachádza na Námestí víťazstva.
História.
V Kaliningradskej oblasti bola veľmi zvláštna náboženská situácia. Po jej pripojení k Rusku tu bolo veľmi málo pravoslávnych chrámov, pretože nemecké obyvateľstvo, ktoré tu žilo do roku bolo prevažne evanjelického vierovyznania. Po roku 1945 v období ateizácie spoločnosti sa kostoly nestavali a ruskí veriaci získali len niekoľko obnovených bývalých nemeckých lutheránskych kostolov. Nová situácia po roku 1990 otvorila možnosti pre stavbu dôstojných pravoslávnych chrámov pre veriace pravoslávne obyvateľstvo ruskej národnosti. Chrám Krista Spasiteľa sa budoval v rokoch 2004 až 2006 v modernom rusko-byzantskom architektonickom štýle, ktorý bol populárny hlavne v období Ruského impéria pri stavbe pravoslávnych sakrálnych stavieb do roku 1917. Hlavným architektom chrámu bol Oleg Kopylov.
Súčasnosť.
Chrám bol posvätený 10. júna 2006 patriarchom Moskvy a celej Rusi Alexejom II. v prítomnosti Vladimira Putina a politických a náboženských vrcholných predstaviteľov Ruskej federácie. Najvyššia chrámová veža dosahuje výšku 73 metrov a pozlátené veže chrámu sú skutočne dominantou mesta. Do chrámu sa zmestí 3000 veriacich.
Atlantická charta

Atlantická charta bolo spoločné prehlásenie USA a Spojeného kráľovstva z 14. augusta 1941 podpísané v Ship Harbour na Newfoundlande, v ktorom vyjadrovali zásady svojej politiky v nasledujúcom období počas druhej svetovej vojny. Neskôr 24. septembra 1941 bolo spresnené znenie tejto zmluvy podpísané zástupcami Sovietskeho zväzu, Juhoslávie, Česko-Slovenska, Poľska, Belgicka, Holandska, Nórska, Grécka, Luxemburska a Francúzska, ktoré boli súčasťou rozsiahlej vznikajúcej koalície krajín bojujúcich proti nacistickému Nemecku. Vyhlásenie bolo základom mnohých ďalších dokumentov a neskôr naň nadväzovala aj charta OSN.
Dokument podpísal 14. augusta 1941 prezident USA F. D. Roosevelt a britský ministerský predseda W. Churchill na spoločnom stretnutí na palube vojnovej lode vo vojenskom prístave Ship Harbour na Newfoundlande. Pôvodne nešlo o žiadny formálny dokument, ale o neformálne stanovené ciele a snahy do budúcnosti. Vo vyhlásení sa hovorilo o neuznaní akýchkoľvek územných ziskov v dôsledku prebiehajúcej vojny, tiež o uvoľnení obchodných obmedzení a podpore politickej slobody národov. Napriek vyhláseniu USA v tej dobe ešte vojensky nijak významne do vojny nezasiahli. Ich vojenská účasť sa začala po 7. decembri 1941, keď bola japonským loďstvom napadnutá jeho námorná základňa na Pearl Harbore.
K zneniu dokumentu sa pridalo v auguste viacero krajín v tej dobe okupovaných Nemeckom a Talianskom, ktorých exilové vlády sídlili v Spojenom kráľovstve. Zároveň sa k nej pridal aj Sovietsky zväz, ktorý bol napriek predošlému paktu o priateľstve v júni napadnutý nemeckými silami.
V skratke malo vyhlásenie 8 bodov:
Letisko Đà Nẵng

Letisko Da Nang () je letisko sídliace na západe Da Nangu, v mestskej časti Nam Trung Bo, Vietnam. Počas vietnamskej vojny sa tu nachádzala veľká vojenská letecká základňa amerických leteckých síl.
Kráľovecká katedrála

Kráľovecká katedrála (; ) patrí k symbolom mesta Kaliningrad, ktorý poukazuje na jeho nemeckú minulosť. 
História.
Mesto Kráľovec (Königsberg) bolo založené českým kráľom Přemyslom Otakarom II. na území, ktoré ovládol Rád nemeckých rytierov a toto územie spravoval až do obdobia reformácie. Stavba katedrály sa začala v roku 1333 a dokončená bola v roku 1380. Vybudovaná bola podľa plánov neznámeho architekta v gotickom architektonickom štýle (tzv. baltská gotika). Rímskokatolíckou katedrálou bola do roku 1525. Odvtedy sa stalo katedrálou evanjelickej cirkvi a. v. Tento stav trval až do roku 1945. Po leteckých náletoch na vtedy nemecký Kráľovec a mohutných útokoch Červenej armády v roku 1945 bolo mesto aj s katedrálou zničené. Nemecké evanjelické obyvateľstvo utieklo alebo bolo odsunuté. Na jeho miesto prišli Rusi, Ukrajinci a iní obyvatelia vtedajšieho Sovietskeho zväzu. Sovietska moc nemala záujem na obnove chrámu, ktorý podľa vtedajšej historiografie symbolizoval pruský militarizmus, ba dokonca nemecký nacizmus. Stavba nebola úplne zlikvidovaná iba kvôli Immanuelovi Kantovi a jeho hrobu. Rekonštrukčné práce prebehali veľmi pomaly a v roku 1960 stavba získala status kultúrnej pamiatky republikového významu.
Súčasnosť.
Intenzívnejšie rekonštrukčné práce sa začali po roku 1992. Chrám má naďalej štatút múzea, ale konajú sa v ňom bohoslužby rôznych konfesií (katolíci, evanjelici a. v., pravoslávni). Konajú sa v ňom aj koncerty klasickej a náboženskej hudby. V roku 1996 sa uskutočnila rekonštrukcia hrobu filozofa Immanuela Kanta (rodáka z mesta).
Cesta I. triedy 2 (Česko)

Cesta I. triedy 2 je cesta I. triedy v Česku, ktorá spája hlavné mesto Praha s mestami Kutná Hora a Pardubice. Meria 87,026 km a vznikla prekategorizovaním bývalých ciest II. triedy 333 a 322.
Cesta I. triedy 3 (Česko)

Cesta I. triedy 3 je cesta I. triedy v Česku spájajúca diaľnicu D1 s Benešovom, Táborom, Českými Budejovicami a Rakúskom. Meria 155 km a vedie po nej európska cesta 55. 
Pôvodná trasa medzi Prahou a Benešovom, rovnako ako niektoré ďalšie pôvodné úseky sú dnes označené ako cesta II/603.
Cesta I. triedy 4 (Česko)

Cesta I. triedy 4 je cesta I. triedy v Česku spájajúca Prahu so Strakonicami a Nemeckom. Meria 113 kilometrov. 
Na úseku Jíloviště-Dubenec je cesta označená ako rýchlostná cesta R4. V okolí obcí Milín a Mirotice je cesta vystavaná ako polovičný profil budúcej R4.
Cesta I. triedy 6 (Česko)

Cesta I. triedy 6 je cesta I. triedy v Česku spájajúca Prahu s Karlovymi Varmi a Nemeckom. Meria 127 kilometrov. 
V Karlovych Varoch a na obchvate Chebu je cesta označená ako rýchlostná cesta R6.
Cesta I. triedy 7 (Česko)

Cesta I. triedy 7 je cesta I. triedy v Česku spájajúca Prahu so Chomutovom a Nemeckom. Meria 85 kilometrov. V budúcnosti bude nahradená rýchlostnou cestou R7.
Cesta I. triedy 8 (Česko)

Cesta I. triedy 8 je cesta I. triedy v Česku spájajúca Litoměřice s Teplicami a Nemeckom. Meria 47 kilometrov. 
V minulosti bol súčasťou cesty I/8 aj úsek Praha-Litoměřice, no ten je z dôvodu existencie diaľnice D8 v súčasnosti kategorizovaný ako cesta II/608.
Chrám svätého Vladimíra (Kyjev)

Chrám svätého Vladimíra (ukr. Патріарший кафедральний собор св. Володимира, rus. Кафедральный собор Святого Владимира, Владимирский собор) je právoslávnym chrámom Ukrajinskej pravoslávnej cirkvi (patriarchát Kyjev) v ukrajinskom hlavnom meste Kyjev. Nachádza sa na Bulvári Tarasa Ševčenka.
História.
Chrám bol postavený v rokoch 1862 až 1882 v modernom rusko-byzantskom architektonickom štýle, ktorý bol typický pre sakrálnu architektúru Ruského impéria. Staval sa podľa plánov architektov I. Schtroma, P. Sparra, R. Bemharta a K. Majevského. Má sedem kopúl a najvyššia z nich meria 49 metrov. Slávnostne bol posvätený v roku 1896 v prítomnosti imperátora Mikuláša II. (|Nikolaja II.) a jeho manželky. V období komunizmu bol zatvorený a pravoslávnej cirkvi sa vrátil v roku 1944.
Súčasnosť.
V súčasnosti je chrámom Ukrajinskej pravoslávnej cirkvi (patriarchát Kyjev), ktorá je nezávislá od Moskovského patriarchátu. Výrazné oživenie chrámu nastalo v roku 1988 počas osláv 1000. výročia prijatia kresťanstva na Kyjevskej Rusi (988). Chrám (mimo času bohoslužieb) je navštevovaný turistami. Obdivujú hlavne nádherné mozaiky a fresky, ktoré zobrazujú svätcov zo staroruskej histórie (sv. Vladimír, sv. Oľga a iní). V chráme sú uložené aj ostatky svätej veľkomučenice Barbory, ku ktorej so chodí modliť veľa ľudí.
Cesta I. triedy 9 (Česko)

Cesta I. triedy 9 je cesta I. triedy v Česku spájajúca Prahu s Mělníkom, Českou Lípou a Nemeckom. Meria 104 kilometrov.
Cesta I. triedy 10 (Česko)

Cesta I. triedy 10 je cesta I. triedy v Česku spájajúca poľskú hranicu pri Harrachove s Turnovom. Meria 48 kilometrov a ďalej na ňu nadväzuje rýchlostná cesta R10, ktorá pokračuje do Prahy. Celou svojou dĺžkou je súčasťou európskej cesty E65.
V minulosti bol súčasťou cesty aj úsek Praha-Turnov, no po výstavbe rýchlostnej cesty R10 bol tento úsek degradovaný na cestu II/610.
Cesta I. triedy 12 (Česko)

Cesta I. triedy 12 je cesta I. triedy v Česku spájajúca Prahu s Kolínom, kde sa križuje s I/38. Meria 44 kilometrov.
Cesta I. triedy 14 (Česko)

Cesta I. triedy 14 je cesta I. triedy v Česku spájajúca Liberec s Vrchlabím, Trutnovom, Náchodom a Třebovicami. Meria 196 kilometrov.
Cesta I. triedy 15 (Česko)

Cesta I. triedy 15 je cesta I. triedy v Česku spájajúca mesto Most s Litoměřicami a obcou Zahrádky, kde sa križuje s I/9. Meria 83 kilometrov.
Cesta I. triedy 16 (Česko)

Cesta I. triedy 16 je cesta I. triedy v Česku, ktorá spája štátu hranicu s Poľskom pri obci Královec s mestami Trutnov, Jičín, Mělník a končí v obci Řevničov, kde sa napája na I/6. Meria 182 kilometrov.
Cesta I. triedy 17 (Česko)

Cesta I. triedy 17 je cesta I. triedy v Česku, ktorá spája cestu I/38 v meste Čáslav s I/35 v Chrudimi. Meria 59 kilometrov.
Cesta I. triedy 18 (Česko)

Cesta I. triedy 18 je cesta I. triedy v Česku, ktorá spája cestu I/19 v obci Rožmitál pod Třemšínem s cestou I/3 v obci Olbramovice, pričom prechádza cez mesto Příbram. Jej dĺžka je 61 km.
V minulosti patrila cesta I/18 k najdlhším v Česko-Slovensku, no po reorganizácii ciest v Česku bola jej časť prekategorizovaná na cestu II/150 a zvyšok pričlenený k ceste I/19 a I/35. Na Slovensku je cesta I/18 v pôvodnom trasovaní a patrí k najdôležitejším dopravným tepnám.
Cesta I. triedy 19 (Česko)

Cesta I. triedy 19 je cesta I. triedy v Česku, ktorá spája Plzeň s Táborom a Pelhřimovom. Meria 180 kilometrov a na svojej trase sa križuje s cestami I/3 a I/4 a takisto aj s diaľnicou D3.
Cesta I. triedy 20 (Česko)

Cesta I. triedy 20 je cesta I. triedy v Česku, ktorá spája Karlove Vary s Plzňou, Pískom a končí v Čeckých Budějoviciach, kde sa napája na I/3. Meria 214 kilometrov a po jej trase vedie európska cesta 49.
Cesta I. triedy 21 (Česko)

Cesta I. triedy 21 je 52 kilometrov dlhá cesta I. triedy v Česku, ktorá spája štátu hranicu s Nemeckoom pri Aši s mestami Cheb a Mariánské Lázně. Cestná komunikácia sa končí v križovatke s diaľnicou D5 pri obci Bor.
Cesta I. triedy 22 (Česko)

Cesta I. triedy 22 je 112 kilometrov dlhá cesta I. triedy v Česku spájajúca mestá Domažlice, Klatovy, Strakonice a Vodňany. Zároveň tvorí spojnicu medzi cestami I/26, I/27, I/4 a I/20.
Cesta I. triedy 23 (Česko)

Cesta I. triedy 23 je cesta I. triedy v Česku, ktorá spája cestu I/3 s mestami Jindřichův Hradec, Třebíč a Brno. Meria 145,429 km, no 2,836 km v Brne je súčasťou rýchlostnej cesty R23.
História.
Cesta v minulosti začínala už v blízkosti mesta Písek (dnes II/159) a medzi Jindřichovym Hradcom a Strmilovom viedla cez Kunžak, po dnešnej ceste II/164.
Cesta I/23 je starou a veľmi dôležitou spojnicou južných Čiech s Brnom a západnou Moravou. V tridsiatych rokoch bola v jej trase plánovaná časť cestnej magistrály naprieč Česko-Slovenskom. 
V budúcnosti sa počíta s nahradením I/23 štvorprúdovou rýchlostnou cestou R23.
Cesta I. triedy 24 (Česko)

Cesta I. triedy 24 je 53 kilometrov dlhá cesta I. triedy v Česku, ktorá spája mestá Veselí nad Lužnicí, Třeboň a ďalej pokračuje cez Suchdol nad Lužnicí až do Rakúska.
Pred prečíslovaním ciest v roku 1998 mala táto cesta označenie "II/150" a ako "I/24" bola označená cesta Mariánské Lázně-Bečov nad Teplou.
Cesta I. triedy 25 (Česko)

Cesta I. triedy 25 je 17,5 kilometra dlhá cesta I. triedy v Česku, ktorá spája štátu hranicu s Nemeckom pri obci Boží Dar s Ostrovom nad Ohří, kde sa napája na I/13.
Cesta I. triedy 26 (Česko)

Cesta I. triedy 26 je cesta I. triedy v Česku, ktorá začína pri obci Ejpovice neďaleko Plzne a končí na hraničnom priechode Česká Kubice do Nemecka. Na celej svojej dĺžke 83 kilometrov kopíruje trasu diaľnice D5.
Cesta I. triedy 27 (Česko)

Cesta I. triedy 27 je cesta I. triedy v Česku, ktorá spája cestu I/8 s mestami Litvínov, Žatec, Plzeň, Klatovy a končí na hraničnom priechode Železná Ruda do Nemecka.
Cesta I. triedy 28 (Česko)

Cesta I. triedy 28 je cesta I. triedy v Česku dlhá 13 km, ktorá vedie z mesta Louny do obce Kozly a tvorí spojnicu medzi cestami I/7 a I/15.
Cesta I. triedy 29 (Česko)

Cesta I. triedy 29 je cesta I. triedy v Česku dlhá 36 km, ktorá vedie z mesta Písek do obce Oltyně, pričom tvorí spojnicu medzi cestami I/20 a I/19.
Cesta I. triedy 30 (Česko)

Cesta I. triedy 30 je cesta I. triedy v Česku dlhá 38 km, ktorá vedie z mesta Lovosice cez Ústí nad Labem do obce Chlumec. Severozápadne od Ústí nad Labem sa križuje s diaľnicou D8.
Wilsonova veta

Wilsonova veta je veta v teórii čísel, ktorá hovorí, že prirodzené číslo "n &gt; 1" je prvočíslo práve vtedy, keď 
História.
Veta bola prvý raz publikovaná v roku 1770 Edwardom Waringom a pripisuje sa jeho študentovi Johnovi Wilsonovi, ani jeden z nich však neuviedol jej dôkaz. Navyše Waring publikoval vetu len v tvare nutnej podmienky. Prvý raz bola veta dokázaná (už v tvare ekvivalencie) Josephom Louisom Lagrangom v roku 1773.
Príklad.
V nasledujúcej tabuľke sú uvedené hodnoty "n" 2-30, ("n"-1)!, A zvyšok po ("n"-1)! je rozdelený "n". (Zvyšok po "m" delí "n" je napísaný "m" mod "n"). Farba pozadia je ružová na hlavných hodnotách n, svetlo zelené pre kompozitné hodnoty.
Dôkaz.
Ľahko je možné overiť, že tvrdenie platí pre "n = 2" a "n = 3". Predpokladajme teda, že "n &gt; 3". Ak je "n" zložené číslo, jeho celočíselné delitele patria do množiny formula_2, a teda najväčší spoločný deliteľ čísel "n" a "(n-1)!" je väčší ako nula, a preto neplatí formula_1. Nech je teda "n" prvočíslo. Potom je každé číslo z množiny "M" nesúdeliteľné s "n", z čoho vyplýva, že pre každé číslo "a" z "M" existuje číslo "b" z "M" tak, že 
Navyše, "b" je určené jednoznačne a keďže je "n" prvočíslo, "a = b" práve vtedy, keď "a = 1" alebo "a = n-1". Navyše, tieto dvojice (okrem tých, kde "a = 1" a "a = n-1") je možné popárovať tak, že každé číslo sa nachádza len v jednej dvojici. Vynásobením týchto dvojíc dostávame kongruenciu
z čoho vynásobením formula_6 vyplýva požadované tvrdenie.
Šerif za mrežami

Šerif za mrežami je film režiséra Dimitrij Plichta z roku 1965.
Dej.
Dramatický príbeh Šerif za mrežami z prostredia nápravno-výchovného ústavu pre mladistvých je ďalším filmom Dimitrija Plichtu na ktorom sa podieľal režijne a zároveň aj v rámci námetu a scenára. Mladý Jakub sa z falošnej solidarity nechá odsúdiť za krádež namiesto "šerifa" ich partie. Dúfa, že "šerif" jeho gesto ocení. Toto presvedčenie mu dodáva silu vydržať neznesiteľné pomery v ústave.
Rollova veta o strednej hodnote

Rollova veta o strednej hodnote alebo skrátene Rollova veta (často nesprávne "Rolleho veta..."), pomenovaná po Michelovi Rollovi, je veta v diferenciálnom počte, ktorá hovorí, že pre každú reálnu funkciu, spojitú na uzavretom intervale, ktorá má vo vnútri daného intervalu konečnú alebo nekonečnú deriváciu, a ktorá v krajných bodoch daného intervalu nadobúda rovnaké hodnoty, existuje vnútri daného intervalu nulový bod jej prvej derivácie.
Znenie vety.
Nech formula_1 je funkcia spĺňajúca nasledujúce predpoklady:
Potom existuje bod formula_2 taký, že formula_3.
Dôkaz.
Ak je "f" konštantná, tvrdenie platí pre všetky body formula_2. Nech teda nie je konštantná. Potom, zo spojitosti, existuje bod formula_2 taký, že "f" v ňom nadobúda svoje supremum alebo infimum. Keďže derivácia "f" v ňom existuje, nutne musí platiť "f'(c) = 0".
Lagrangeova veta o strednej hodnote

Lagrangeova veta (o strednej hodnote) alebo Veta o strednej hodnote diferenciálneho počtu alebo Lagrangeova veta o prírastku funkcie (pomenovaná podľa Josepha Louisa Lagrangea) je veta v diferenciálnom počte.
Znenie vety.
Nech formula_1 je funkcia taká, že
Potom existuje bod formula_2 taký, že pre prvú deriváciu funkcie "f" v bode "c" platí
Dôkaz.
Nech formula_4 je funkcia definovaná ako 
Kde formula_6 je konštanta, ktorú zvolíme tak, aby sme mohli použiť Rollovu vetu o strednej hodnote. Teda dostávame 
Funkcia "F(x)" na intervale "" vyhovuje predpokladom Rollovej vety o strednej hodnote, čo znamená, že existuje bod formula_2 taký, že platí formula_9. Derivujeme formula_10 podla formula_11 
vyčíslime v bode formula_13 
a teda
Letisko Pleiku

Letisko Pleiku () je letisko sídliace na západe Pleikua, v mestskej časti Gia Lai, Vietnam.
Letisko Cà Mau

Letisko Cà Mau () je letisko sídliace na západe Ca Maua, v mestskej časti Ca Mau vo Vietname.
French Open 2002

French Open 2002 bol grandslamový tenisový turnaj, ktorý sa konal od 27. mája do 9. júna 2002 v Paríži na antukových dvorcoch Rolanda Garossa. Víťazmi dvojhier sa stali Serena Williamsová a Albert Costa.
Seniori.
Dvojhra mužov.
 Albert Costa vs. Juan Carlos Ferrero 6-1 6-0 4-6 6-3
Dvojhra žien.
 Serena Williamsová vs. Venus Williamsová 7-5 6-3
Štvorhra mužov.
 Paul Haarhuis / Jevgenij Kafeľnikov vs. Mark Knowles / Daniel Nestor 7-5 6-4
Štvorhra žien.
 Virginia Ruanová Pascualová / Paola Suárezová vs. Lisa Raymondová / Rennae Stubbsová 6-4 6-2
Zmiešaná štvorhra.
 Cara Blacková / Wayne Black vs. Jelena Bovinová / Mark Knowles 6-3 6-3
Google Zápisník

Google Zápisník () bola bezplatná web aplikácia, ktorá umožňovala užívateľom ukladať a usporiadať textové poznámky a odkazy na webové stránky (prepojené s Google Záložky - Google Bookmarks) . Uložené poznámky bolo možné zdieľať či už s vymenovaným zoznamom užívateľov alebo verejne.
Zapísané poznámky bolo možné exportovať do Google Dokumentov.
Služba Google Zápisník bola ohlásená 10. mája 2006 a sprístupnená 15. mája 2006. Na začiatku roka 2009 Google oznámil, že zastavil vývoj služby a odporučil prejsť na službu Google Dokumenty. V júli 2012 bol Zápisník Google vypnutý a všetky údaje zo Zápisníka by teraz mali byť v službe Dokumenty Google.
Google Kalendár

Google Kalendár je internetový kalendár, služba pre správu času, stretnutí, udalostí, výročí a úloh od firmy Google. Umožňuje vytváranie, úpravu a zdieľanie viacerých kalendárov a je prepojiteľná s ďalšími službami Google, ako služba elektronickej pošty Gmail a Google Dokumenty. 
Výhodou je možnosť nastaviť si až 5 pripomienok v rôznych časoch, typu email, vyskakovacie okno a hlavne bezplatná SMS na prednastavené číslo používateľa.
Pre prácu s Google Kalendárom je možné použiť aj MS Outlook a Mozilla Sunbird.
Google Dokumenty

Google Dokumenty () je služba, aplikácia pre internetový prehliadač, pre tvorbu textových, tabuľkových, prezentačných a formulárových dokumentov a dokumentov typu kresba, ktorá vytvára jednoduchú alternatívu ku kancelárskym programom typu Microsoft Office a Open Office. Súčasne ponúka aj službu ukladania súborov na serveri podobne ako Windows Live. Výhodou služby Google Dokumenty je tiež to, že je ponúkaná aj bezplatne a je prístupná na každom počítači s internetovým pripojením bez nutnosti inštalácie. Ďalšou výhodou oproti desktopovým aplikáciam je možnosť spoločne používať súbory alebo celé adresáre, a spolupráca viacerých používateľov na jednom dokumente.
Google Dokumenty je tiež možné prepojiť so službami Gmail a Google Kalendár.
Google Dokumenty sú odporúčané ako náhrada služby Google Zápisník.
Lagrangeova veta

Lagrangeova veta môže byť:
Halle Berryová

Halle Maria Berryová (IPA: ; * 14. august 1966, Cleveland, Ohio, USA) je americká herečka, modelka a kráľovná krásy. Získala cenu Emmy a Zlatý glóbus za film "Introducing Dorothy Dandridge" a v roku 2001 Oscara za najlepší ženský herecký výkon v hlavnej úlohe za výkon v "Plese príšer". Je tak prvá a zatiaľ jediná žena afroamerického pôvodu, ktorá vyhrala cenu za najlepší ženský herecký výkon. Je jedna z najlepšie platených herečiek v Hollywoode. Tiež sa zúčastnila produkcie niektorých svojich filmov.
Predtým, ako sa stala herečkou, sa Berryová zúčastnila viacerých súťaží krásy a v roku 1986 sa dostala do súťaže Miss USA, kde skončila na druhom mieste. Na súťaži Miss World sa umiestnila na šiestom mieste. Jej prelomová úloha bola v roku 1991 vo filme "Jungle Fever". To viedlo k ďalším úlohám vo filmoch "Flintstonovci" (1994), "Bulworth" (1998), "X-Men" (2000) a jeho pokračovanie a "Dnes neumieraj" (2002). V roku 2005 tiež vyhrala Zlatá malina za najhoršiu herečku (za rolu vo filme Catwoman) a cenu prijala osobne.
Mladosť.
Berryová sa narodila ako Maria Halle Berryová (neskôr, v roku 1971, sa nechala premenovať na Halle Maria Berryová). Jej matka bola psychiatrická sestra a otec pracoval v rovnakej psychiatrickej liečebni ako ona. Berryni rodičia sa rozviedli, keď mala štyri roky; potom vyrastala len s matkou.
Herecká kariéra.
S herectvom začala v 80. rokoch 20. storočia. Prelomová rola bola vo filme "Jungle Fever", kde si zahrala drogovo závislú Vivian. Ďalej si v roku 1991 zahrala vo filme "Strictly Business" a v roku 1992 v "Bumerangu". V roku 1994 hrala vo "Flintstonovcoch". Vďaka úlohe v "Introducing Dorothy Dandridge" sa roku 1999 stala prvou černoškou, ktorá bola nominovaná na Oscara. Potom si zahrala vo filme "X-Men" (2000) a jeho pokračovaniach (2003 a 2006).
V roku 2001 si zahrala úlohu manželky popraveného vraha v "Plese príšer". Za túto úlohu bola nominovaná na Oscara a následne sa stala prvou Afroameričankou, ktorá cenu za najlepšiu herečku získala.
Roku 2002 stvárnila rolu Bondovej milenky Jinx vo filme "Dnes neumieraj". Ďalej hrala vo filmoch ako "Gothika" alebo "Catwoman".
Rýchlostná cesta H6 (Slovinsko)

Rýchlostná cesta H6 () je čiastočne sprevádzkovaná rýchlostná cesta v Slovinsku, ktorá bude po svojom dokončení spájať rýchlostnú cestu H5 s mestom Portorož.
Wimbledon 2006

Wimbledon 2006 bol grandslamový tenisový turnaj, ktorý sa uskutočnil od 26. júna do 5. júla 2006 na otvorených dvorcoch s trávnatým povrchom.
Seniori.
Dvojhra mužov.
 Roger Federer vs. Rafael Nadal 6–0, 7–6(5), 6–7(2), 6–3
Dvojhra žien.
 Amélie Mauresmová vs. Justine Heninová 2-6, 6–3, 6-4
Štvorhra mužov.
 Bob Bryan / Mike Bryan vs. Fabrice Santoro / Nenad Zimonjić 6-3, 4-6, 6-4, 6–2
Štvorhra žien.
 Jen C’ / Čeng Ťie vs. Virginia Ruanová Pascualová / Paola Suárezová 6-3, 3–6, 6-2
Zmiešaná štvorhra.
 Vera Zvonariovová / Andy Ram vs. Venus Williamsová / Bob Bryan 6–3, 6–2
Wimbledon 2005

Wimbledon 2005 bol grandslamový tenisový turnaj, ktorý sa uskutočnil od 20. júna do 3. júla 2005 na otvorených dvorcoch s trávnatým povrchom.
Seniori.
Dvojhra mužov.
 Roger Federer vs. Andy Roddick 6–2, 7–6(2), 6–4
Dvojhra žien.
 Venus Williamsová vs. Lindsay Davenportová 4-6, 7–6(4), 9-7
Štvorhra mužov.
 Stephen Huss / Wesley Moodie vs. Bob Bryan / Mike Bryan 7-6(4), 6-3, 6-7(2), 6–3
Štvorhra žien.
 Cara Blacková / Liezel Huberová vs. Svetlana Kuznecovová / Amélie Mauresmová 6-2, 6–1
Zmiešaná štvorhra.
 Mary Pierceová / Maheš Bhupáthí vs. Teťana Perebijnisová / Paul Hanley 6–4, 6–2
Katedrála svätého Juraja (Ľvov)

Katedrála svätého Juraja (ukr. Собор святого Юра) je barokovo-rokoková katedrála Ukrajinskej gréckokatolíckej cirkvi. Nachádza sa na námestí svätého Juraja v meste Ľvov, v bývalom centre Galície (Haliče).
História.
V meste Ľvov stála na tomto mieste prvá pravoslávna katedrála už v staroruských časoch v roku 1280. Po dobytí mesta poľským kráľom Kazimírom III. sa vybudoval nový kamenný kostol v rokoch 1363 až 1437. Terajšia katedrála sa vybudovala v barokovom štýle v rokoch 1744 až 1764. Jej hlavným architektom bol Bernard Meretyn. Pôvodne patrila gréckokatolíckemu rádu baziliánov. Neskôr bola vybudovaná oproti katedrále aj rezidencia gréckokatolíckych metropolitov. V roku 1946 bola katedrála gréckokatolíckej cirkvi zobratá a získala ju Ruská pravoslávna cirkev. Tento stav trval až do roku 1990, kedy bola gréckym katolíkom vrátená.
Súčasnosť.
Katedrála je chrámom Ukrajinskej gréckokatolíckej cirkvi a symbolom utrpenia obyvateľstva počas náboženského prenasledovania tejto komunity. V krypte katedrály sa nachádzajú aj hrobky ľvovských gréckokatolíckych metropolitov.
Players Tour Championship 2010/2011 – Turnaj 4

Players Tour Championship Turnaj 4 bol štvrtý snookrový turnaj v rámci série Players Tour Championship v sezóne 2010/2011. Konal sa 14. - 16. augusta vo World Snooker Academy v Sheffielde. Vo finále Barry Pinches porazil Ronnieho O'Sullivana 4-3.
Body do rebríčka.
Profesionálnym hráčom boli ponúknuté aj body do rebríčka Main Tour:
Predkvalifikácia.
Predkvalifikácia sa hrala 25.júla 2010.
2.kolo.
V zápasoch označených * sa súper nezúčastnil
Wimbledon 2004

Wimbledon 2004 bol grandslamový tenisový turnaj, ktorý sa uskutočnil od 21. júna do 4. júla 2004 na otvorených dvorcoch s trávnatým povrchom.
Seniori.
Dvojhra mužov.
 Roger Federer vs. Andy Roddick 4–6, 7–5, 7–6(3), 6–4
Dvojhra žien.
 Marija Šarapovová vs. Serena Williamsová 6–1, 6-4
Štvorhra mužov.
 Jonas Björkman / Todd Woodbridge vs. Julian Knowle / Nenad Zimonjić 6-1, 6-4, 4-6, 6–4
Štvorhra žien.
 Cara Blacková / Rennae Stubbsová vs. Liezel Huberová / Ai Sugiyamová 6-3, 7–6(5)
Zmiešaná štvorhra.
 Cara Blacková / Wayne Black vs. Alicia Moliková / Todd Woodbridge 3–6, 7–6(8), 6-4
Wimbledon 2003

Wimbledon 2003 bol grandslamový tenisový turnaj, ktorý sa uskutočnil od 23. júna do 6. júla 2003 na otvorených dvorcoch s trávnatým povrchom.
Seniori.
Dvojhra mužov.
 Roger Federer vs. Mark Philippoussis 7–6(5), 6–2, 7-6(3)
Dvojhra žien.
 Serena Williamsová vs. Venus Williamsová 4-6, 6–4, 6-2
Štvorhra mužov.
 Jonas Björkman / Todd Woodbridge vs. Maheš Bhupáthí / Max Mirnyj 3-6, 6-3, 7-6(4), 6–3
Štvorhra žien.
 Kim Clijstersová / Ai Sugiyamová vs. Virginia Ruanová Pascualová / Paola Suárezová 6-4, 6–4
Zmiešaná štvorhra.
 Martina Navrátilová / Leander Paes vs. Anastasija Rodionovová / Andy Ram 6–3, 6-3
Cauchyho veta o strednej hodnote

Cauchyho veta o strednej hodnote alebo Cauchyho veta o prírastku funkcie je matematická veta v diferenciálnom počte pomenovaná podľa Augustina Louisa Cauchyho.
Znenie vety.
Nech, formula_1 sú funkcie, pre ktoré platí:
Potom existuje bod formula_2 tak, že platí
Ak navyše platia podmienky:
potom možno uvedenú rovnosť prepísať ako
Dôkaz.
Definujme
Funkcia "F(x)" spĺňa predpoklady Lagrangeovej vety o strednej hodnote, a preto existuje formula_2 tak, že
Keďže ale platí "F(a) = F(b)", musí platiť "F'(c) = 0", čo dosadením do vzorca pre deriváciu "F" v bode "c" implikuje
z čoho už priamo plynie prvá časť dokazovaného tvrdenia.
Na to, aby bolo možné prepísať rovnosť do ekvivalentného tvaru, musí platiť formula_11, ako aj formula_12. Prvá z podmienok je zaručená v predpokladoch vety, ostáva ukázať, že z predpokladu formula_5 vyplýva formula_12. Ale keby platilo formula_15, muselo by podľa dokázaného vzťahu platiť formula_16, čo ale nie je možné, keďže oba činiteľe sú z predpokladov vety nenulové.
Katedrála svätého Juraja

Katedrála svätého Juraja môže byť:
v Austrálii
v Etiópii
v Indii
v Južnej Afrike
v Kanade
v Rumunsku
v Srbsku
v Turecku
na Ukrajine
v Spojenom kráľovstve
Bobuľa

Bobuľa (lat. "bacca") je pravý dužinatý plod. Väčšina bobúľ je cenokarpných (plody ríbezlí a konvaliniek), vcelku vzácna je bobuľa apokarpná (plody samorastlíkov či datle). Zvláštnym typom cenokarpnej bobule je vysychavá bobuľa (paprika, granátové jablko) a hesperidium (plod citrusov).
Vatnajökull

Vatnajökull je ľadovec ležiaci na juhovýchode Islandu. Je najväčším ľadovcom Islandu a druhým najväčším v Európe, hneď po ľadovci Austfonna na Svalbarde (8492 km²). Názov Vatnajökull je zložený z podstatných mien "vatna" - voda a "jökull" - ľadovec (islandsky).
Charakteristika.
Vatnajökull je považovaný za jediný súčasný kontinentálny ľadovec Európy a zároveň je tiež jej najväčším súvislým zaľadnením. Svojou plochou 8100 km² pokrýva zhruba 8-10 % plochy ostrova. Má nepravidelný, zhruba elipsovitý tvar asi 100 × 150 km. Pomerne plocho sa tiahne od výšky 1700 m až po najvyššiu horu Islandu Hvannadalshnjúkur (2109,6 m), z neho vyrastajúcu. Z okrajov ľadovca sa spúšťa okolo 20 ľadovcových splazov, ktoré svojou rozlohou zatienia aj ľadovce v Alpách. Tie sú brané ako samostatné a sú tiež pomenované. Jeden z najväčších je Öræfajökull, ktorý je zároveň najjužnejšou odnožou.
Úbytok.
Ľadovec Vatna zaberal v roku 1904 plochu 8538 km². V roku 1973 to bolo už necelých 8300 km². Jeho úbytok od druhej polovice 20. storočia je zhruba 2,8 %.
Sopečná činnosť.
Jeden z najväčších a najaktívnejších vulkánov na Islande sa volá Grímsvötn a skrýva sa pod ľadovým príkrovom ľadovca Vatna, konkrétne v jeho stredozápadnej časti. Ďalšie tri menšie vulkány sú pri severnom, južnom a juhozápadnom (sopka Laki) okraji ľadovca. Posledným výbuchom pod Vatnou bola explózia z roku 1934, keď vo výške 1750 metrov prerazila explózia 200 m silný ľadový pancier a vytvorila otvor 4 × 6 km.
Jostedalsbreen

Jostedalsbreen alebo Jostedalbre alebo Jostedalský ľadovec je najväčší ľadovec pevninskej Európy. Leží v kraji Sogn og Fjordane pri západnom pobreží južného Nórska.
Jostedalsbreen pokrýva 487 km², zasahuje tak do obcí Luster, Balestrand, Jølster a Stryn. Najvyšší vrchol v oblasti je Lodalskåpa s 2083 metrami nad morom.
V roku 1991 bol vyhlásený Národný park Jostedalsbreen (Jostedalsbreen nasjonalpark), ktorý zahrňuje územie o celkovej rozlohe 1310 km².
David Gemmell

David Gemmell (* 1. august 1948, Londýn – † 28. júl 2006) bol anglický spisovateľ fantastickej literatúry. Zomrel 28. júla 2006 krátko po operácii srdca.
Dielo.
Každú jeho knihu možno čítať samostatne a diely na seba voľne nadväzujú.
Thomas Müller

Thomas Müller môže byť:
Kakaový bôb

Kakaové bôby sú semená rastliny "Theobroma cacao". 
Kakaové bóby rastú na mierne vysokom kríku. 
Produkcia.
Najväčšími producentmi kakaových bôbov na svete sú Pobrežie Slonoviny, Indonézia, Ghana a Nigéria.
Ovos

Ovos ("Avena") je rod rastlín z čeľade lipnicovité. Je to obilnina vhodná na ľudskú konzumáciu (ovsené vločky), no využíva sa najmä ako krmivo pre dobytok. Ovos má väčšiu toleranciu na teplo a menšiu na zrážky, preto sa mu dobre darí v teplejších oblastiach a územiach Európy.
Najznámejšie druhy.
Pestované druhy:
Divé druhy:
Cesta I. triedy 32 (Česko)

Cesta I. triedy 32 je cesta I. triedy v Česku dlhá 41 km, ktorá začína v križovatke s diaľnicu D11, prechádza mestom Poděbrady a končí v Jičíne, kde sa napája na I/16.
Cesta I. triedy 33 (Česko)

Cesta I. triedy 33 je cesta I. triedy v Česku dlhá 40,716 km, ktorá spája mestá Hradec Králové, Jaroměř a Náchod, odkiaľ pokračuje do Poľska. Na úseku medzi Hradcom Králové a mestom Jaroměř je v peáži s I/37. Pred prečíslovaním ciest v roku 1998 I/33 začínala v obci Štipoklasy, avšak tento úsek je dnes súčasťou II/339.
Cesta I. triedy 34 (Česko)

Cesta I. triedy 34 je cesta I. triedy v Česku dlhá 202,480 km, ktorá vedie z Českých Budějovic cez Jindřichův Hradec, Pelhřimov, Humpolec, Havlíčkův Brod a Poličku až do Svitav, kde sa napája na I/35. Neďaleko Humpolca sa križuje s diaľnicou D1.
Cesta I. triedy 36 (Česko)

Cesta I. triedy 36 je cesta I. triedy v Česku dlhá 59,57 km, ktorá spája mestá Pardubice a Lázně Bohdaneč do diaľnicou D11 pri Chlumci nad Cidlinou. Medzi Pardubicami a Lázně Bohdaneč po ceste vedie trolejbusová trať.
Cesta I. triedy 37 (Česko)

Cesta I. triedy 37 je cesta I. triedy v Česku dlhá 145,367 km, ktorá spája mestá Trutnov, Dvůr Králové nad Labem, Hradec Králové, Pardubice, Chrudim, Ždírec nad Doubravou, Žďár nad Sázavou a Velká Bíteš.
Cesta I. triedy 38 (Česko)

Cesta I. triedy 38 je tretia najdlhšia cesta I. triedy v Česku, ktorá meria 255,969 km. Na svoej trase prechádza mestami Česká Lípa, Mladá Boleslav, Nymburk, Kolín, Kutná Hora, Havlíčkův Brod, Jihlava a Znojmo, odkiaľ pokračuje do Rakúska.
Cesta I. triedy 39 (Česko)

Cesta I. triedy 39 je cesta I. triedy v Česku dlhá 72,279 km. Tvorí spojnicu medzi cestami I/3 (pri obci Kamenný Újezd) a I/4. Cesta vedie cez mesto Český Krumlov a prechádza aj popri Vodnej nádrži Lipno, ktorá je najväčšou v krajine.